2023 9 14
LT
Europos Sąjungos oficialusis leidinys
C 324 A/3
Būtinos kvalifikacijos pavyzdžių pateikiama II PRIEDE.
Siekdama nustatyti, ar kandidato išsilavinimo lygis atitinka užbaigtą universitetinį išsilavinimą, atrankos komisija atsižvelgs į kvalifikacijos suteikimo metu galiojusias taisykles.
Turėti darbo patirties iš principo nereikalaujama.
Tačiau tais atvejais, kai reikalaujamas kandidato išsilavinimo lygis atitinka užbaigtą tik trejų metų universitetinį išsilavinimą (t. y. kai kandidatas baigė trejų metų trukmės studijas), kandidatas taip pat turėtų būti paskui įgijęs bent vienų metų tinkamos profesinės patirties.
Patirtis bus laikoma tinkama, jei ji įgyta vienoje ar daugiau iš šių sričių: 1) teisinių tekstų vertimas raštu; 2) teisinių tekstų rengimas; 3) teisinė patirtis, įgyta verčiantis savarankiška teisininko veikla; 4) teisinė patirtis, įgyta advokatų kontoroje, įmonėje, nacionalinėje administracijoje, tarpvyriausybinėje arba tarptautinėje organizacijoje, vienoje iš ES institucijų, agentūrų ar kitų įstaigų, nevyriausybinėje organizacijoje arba universitete.
3.3.1.
EPSO/AD/404/23 – anglų kalbos teisininkai lingvistai Kad galėtų dalyvauti konkurse EPSO/AD/404/23, kandidatas turi turėti užbaigtą universitetinį išsilavinimą, patvirtintą viena iš toliau nurodytų kvalifikacijų: Airijos Respublikoje įgytą teisinį ar lygiavertį išsilavinimą arba Airijos Respublikoje įgytą baristerio arba solisitoriaus kvalifikaciją.
3.3.2.
EPSO/AD/405/23 – ispanų kalbos teisininkai lingvistai Kad galėtų dalyvauti konkurse EPSO/AD/405/23, kandidatas turi turėti vienu iš toliau nurodytų diplomų patvirtintą užbaigtą Ispanijos teisinį universitetinį išsilavinimą: Licenciatura en Derecho arba Grado en Derecho.
3.3.3.
EPSO/AD/406/23 – lietuvių kalbos teisininkai lingvistai Kad galėtų dalyvauti konkurse EPSO/AD/406/23, kandidatas turi turėti užbaigtą Lietuvos teisinį universitetinį išsilavinimą, patvirtintą viena iš toliau nurodytų kvalifikacijų: aukštąjį universitetinį teisinį išsilavinimą – teisės bakalauro kvalifikacinį laipsnį arba teisės magistro kvalifikacinį laipsnį, įgytą turint teisės bakalauro kvalifikacinį laipsnį, arba teisininko profesinį kvalifikacinį laipsnį (vienpakopį teisinį universitetinį išsilavinimą).
3.3.4.
EPSO/AD/407/23 – nyderlandų kalbos teisininkai lingvistai Kad galėtų dalyvauti konkurse EPSO/AD/407/23, kandidatas turi turėti užbaigtą Belgijos arba Nyderlandų teisinį universitetinį išsilavinimą, patvirtintą viena iš toliau nurodytų kvalifikacijų (studijos turi būti baigtos nyderlandų kalba): Voltooide juridische studie, afgesloten met een diploma Nederlands recht (doctorandus of master) of Belgisch recht (licentiaat of master, afgegeven door een Nederlandstalige rechtenfaculteit).
Ook een bachelor Nederlands of Belgisch recht, gevolgd door een master internationaal of Europees recht, zal worden aanvaard.
3.3.5.
EPSO/AD/408/23 – portugalų kalbos teisininkai lingvistai Kad galėtų dalyvauti konkurse EPSO/AD/408/23, kandidatas turi turėti vienu iš toliau nurodytų diplomų patvirtintą užbaigtą Portugalijos teisinį universitetinį išsilavinimą: um curso superior sancionado por um diploma de ‘Licenciatura em Direito’ atribuído por uma universidade portuguesa.
3.3.6.
EPSO/AD/409/23 – slovakų kalbos teisininkai lingvistai Kad galėtų dalyvauti konkurse EPSO/AD/409/23, kandidatas turi turėti užbaigtą Slovakijos teisinį universitetinį išsilavinimą, patvirtintą šia kvalifikacija: Vysokoškolské štúdium v oblasti slovenského práva ukončené diplomom z odboru právo (magister, mgr.), ktorý umožňuje pokračovať v doktorandskom študijnom programe. 4.
KAIP BUS ORGANIZUOJAMI KONKURSAI?
4.1.
Konkurso procedūrų apžvalga Konkursus sudarys šie etapai: — paraiškos teikimas (žr. 4.3.1 skirsnį),